کنگلو

کنگلو قلعه اتا تاریخی بنا هسته که ونه تاریخ ساسانیون دوران جه رسنه. کنگلو قلعه مازرون استان و سوادکوه شهرستان دله دره. ونه آدرس سوادکوهِ بخش مرکزی، دهستان راستوپی، روستای کنگلو هسته. این بنا ۲۲۵۴ شماره جه ثبت بیّه و ۱۳۷۹-۰۴-۲۲ تاسا ایران ملی آثار دله قرار دارنه. 

کنگلوی قلعه حدود ۱۵۰۰ سال قدمت دارنه . اینتا قلعه او ی ایزدبانو ، آناهیتای نیایشگاه بیه.

100px قبلن تصور بر اینتا بیه که وه اتا ساسانی قلعه هسته که کوه بالا قرار بئیته . اما اخیرا موطالعاتی صورت بئی ته که نشون دنه اینتا بنا اتا ساسانی نیایشگاه هسته  آناهیتای وسه. 

100px ونه شمال ور اتا بلند کوه قرار دارنه که ونه نوم خـِرونـَرو هسته . اینتا واژه اتا پهلوی واژو ئه که ونه معنی خورشید جوهر هسته . و با مهر پرستی ، میترائیسم ارتباط دارنه که اون گدر مازرون دله رائج بیه.

100px کنگلو بنا لاشه سنگ ، گچ و ساروج جا بسات بئی یه ونه پلان بیضی شکل و برج واری هسته ، که حدود ۵۰ متر زیر بنا دارنه . اینتا بنا در اصل سه طبقه بیه که اسا ونه سقف فرو دشندیه . 

100px گور کشف بهی یه کنگلوی قلعه ی پلی . اینتا گور  لاشه سنگ و تیل ملات جا بسات بهی یه . جسد ره با چگون نزدیک به دیهون و جمع بئی زانوئون ، غرب ور اینتا گور دله دفن هاکردنه . اینتا دفن روش قبل تاریخ گدر شه و مازرون دله تا اوائل اسلام رائج بی یه. باستان اشناسون اتی دیئر گور دله اتا خله وسایل کشف هاکردنه . اتا انگوشتر نگین سر ، شش‌پر خورشید نقش حک بئی یه که از مظاهر میترائیسم هسته. 

100px از جومله وسائلی که اینتا اسکلت پلی کشف بهی یه اتا عقیق انگوشتری بیه که وره به عنوان مهر استفاده کردنه . 

100px اتا کتیبه دار انگوشتری ره هم پیدا هاکردنه که ونه رو بنویش بیه فرخی .

100px اینتا مهر سر سوردار نقش ، خله خجیر حک بئی یه .

 دپیته چرخه‌تو 

 ایران ملی آثار فهرست

 په‌نویس

رج:سوادکوه تاریخی جائون
رج:ایران ملی آثار، مازرون دله